recursal/SuperWikiNEXT-32B huggingface dataset:
Երկու բեք վոկալիստ նվագակցում են մենակատարին
**Բեք վոկալ** (անգլ.՝ backing vocal, բառացի՝ հետևի պլանի վոկալ), կամ **ձայնակցում**, երգային կատարում, որը ուղեկցում է հիմնական վոկալային պարտիան։

Բեք վոկալիստ (անգլ.՝ backing vocalist, backup singer, background singer), մարդ, ով երգելով նվագակցում է սոլո վոկալիստին։ Ալբոմների ձայնագրման ժամանակ հաճախ բեք վոկալիստի դերը կատարում է նույն մարդը, ով երգել է վոկալային պարտիան։ Շատ գլխավոր վոկալիսնտեր նախընտրում են այս մոտեցումը, քանի որ նրանց սեփական հարմոնիան լավ է ներդաշնակվելու գլխավոր վոկալի հետ։ Դրա վառ օրինակներից մեկը Ֆրեդի Մերկուրին է Queen խմբից, ով երգում է «Bohemian Rhapsody»-ի բեք վոկալային պարտիան վրադրման մեթոդով։

Դրա հետ մեկտեղ կենդանի ելույթների ժամանակ այդ դերը փոխանցվում է խմբի անդամներից ուրիշին կամ հատուկ հրավիրված երգիչներին, կամ էլ այն կատավում է ի շնորհիվ ֆոնոգրամային հնչունավորման ավելացման։ Որպես կանոն բեք վոկալը ներկա է լինում ստեղծագործության կարճ մասերում և երկրորդում է գլխավոր վոկալին։ Դրա վառ օրինակ են կայանում կրկներգերը։ Սակայն, բացի գլխավոր գծին աջակցելուց, բեք վոկալը նաև որպես կոնտրաստ է կարող ծառայել։ Հաճախ, ռոք երաժշտության մեջ, եթե բեք վոկալային գծի կատարողը չի կրկնորդում գլխավոր վոկալային պարտիան, նա կատարում է դրա տերցիան։

Տերմինաբանություն
-----------------

Բեք վոկալիստների այլընտրական տերմիններ՝ բեք երգիչ, բեք վոկալ, լրացուցիչ վոկալ (Միացյալ Նահանգներում)։

Կարիերայի աճ
------------

Որպես բեք վոկալիստ աշխատելը կարող է վոկալիստին բեմի վրա աշխատանքի փորձ և վոկալային պատրաստություն տալ, ինչը անհրաժեշտ է գլխավոր վոկալիստ դառնալու համար։ Մի շարք գլխավոր վոկալիստներ, ինչպիսիք են Էյս Ֆրելին, Ռիչարդ Մարքսը, Մրայա Քերին, Շերը, Փինքը, Ուիթնի Հյուսթոնը, Դեյվ Գրոլը, Ջեյսոն Նյուսթեդը և Էլթոն Ջոնը, սկսել են կարիերան որպես բեք վոկալիստներ կամ երգել են երգչախմբերում։

Ծանոթագրություններ
------------------

1. ↑  McAlpine Fraser (2015 թ․ հոկտեմբերի 10)։ «10 Things You May Not Know About Queen's 'Bohemian Rhapsody'»։ BBC America։ Վերցված է 2017 թ․ մայիսի 16
**Դանգավորոն** (անգլ.՝ Dungarvon River), գետ, որը հոսում է Կանադայի Նյու Բրանսուիկ նահանգով, գետի վտակը Ռենուն է։

Դանգարվոն գետը հոսում է լճերից, որոնք տեղակայված են Միրամաշի բարձրավանդակում (անգլ.՝ Miramichi Highlands), որն էլ իր հերթին համարվում է Ապալաչներ լեռնային շղթայի մաս և գտնվում է Յորքի հյուսիս-արևելքում։

Գետը շատ արագ է հոսում և 100 կմ հոսելուց հետո միասնում է Նորթվեսթ Միրամիշի գետին։

Ձկնորսություն
-------------

Գետի ջրերում կա սաղմոն տեսակի ձկներ։ Սովորաբար այս գետում ձկնորսության շրջանը շատ վաղ է սկսվում և գարնանային սնուցման պատճառով գետիվ ջուրը ավելի սառն է, քան մյուսները։ Սակայն հուլիս և օգոստոս ամիսներին գետ ջրերը սկսում են տաքանալ։

Մշակույթում
-----------

Գետի մասին գրված է «Դանգարվոնյան կարապ» լեգենդում, ինչպես նաև Հերբ Կուրտիսի «Տրիլոգիա Բրենեն Սայդինգի մասին» ստեղծագործությունում (անգլ.՝ Brennen Siding Trilogy, Բրենեն Սայդինգը հորիված համայնք է)։

Դագարվոն գետի մասին կանադական գրանջ խումբը՝ Դերիկ Միերմանսի գլխավորությամբ գրել են «Metal Skirts» երգը։

Ծանոթագրություններ
------------------

1. 1 2  «Fly Fishing Atlantic Salmon Canada, The Miramichi River System» (անգլերեն)։ <flyfishingatlanticsalmon.com>։ January 5th 2014։ Վերցված է 2014 թ․ փետրվարի 15

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Ուիլյամ «Բիլ» Բարիլկո** (անգլ.՝ William «Bashin' Bill» Barilko, մարտի 25, 1927, Թիմինս, Օնտարիո, Կանադա - օգոստոսի 26, 1951, Կոկրան, Օնտարիո, Կանադա), կանադացի նախկին հոկեյիստ, պաշտպան, ուկրաինական արմատներով։ Հանդես է եկել «Տորոնտո Մեյլ Լիֆս»-ի կազմում։

Կարիերա
-------

Բիլը ծնվել է Օնտարիո նահանգի Թիմինս քաղաքում 1927 թվականի մարտի 25-ին։ 1947 թվականի փետրվարին հրավիրվել է «Տորոնտո Մեյլ Լիֆս»։ Այս թիմում հանդես է եկել մինչ ողբերգական մահը (1951 թվական)։ Բիլը իր առաջնախաղն անցկացրել է 21 համարի մարզաշապիկով, հետո փոխել 19, հետո՝ 5։ Այդ թիմում անցկացրած 5 տարիների ընթացքում նա նվաճել է 4 գավաթ։ Իր կարիերայի վերջին գոլը խփել է 1951 թվականի գավաթի եզրափակչում և թիմին բերել է հաղթանակ։

Անհետացում և մահ
----------------

1951 թվականի օգոստոսի 26-ին, գավաթը հաղթելուց 4 ամիս անց, Բիլ Բարիլկոն որոշում է ընկերոջ և օդաչուի հետ մեկնել Սիլ Ռիվեր (Քվեբեկ)՝ ձկնորսության։ Հետ գալու ճանապարհին ինքնաթիռը կորել է անդամների հետ միասին։ 11 տարի անց, 1962 թվականի հունիսին, մի ուղղաթիռի վարորդ Ռոն Բոյդը հայտնաբերում է այն վայրը, որտեղ ընկել է այդ ինքնաթիռը։ Այդ ավիաողբերգության մեղավորները համարվել են անփորձ վարորդը և վատ եղանակը։

Բիլ Բարիլկոյի մահը պաշտոնապես գրանցվել է 1951 թվականի օգոստոսի 25-ը։

Ծանոթագրություններ
------------------

1. ↑  «Bill Barilko hockey statistics and profile at hockeydb.com»։ *www.hockeydb.com*։ Վերցված է 2016-06-17
2. ↑  «Legends of Hockey -- NHL Player Search -- Player -- Bill Barilko»։ *www.legendsofhockey.net*։ Վերցված է 2016-06-17
3. ↑  «Билл Барилко | Статистика | NHL.com»։ *www.nhl.com*։ Վերցված է 2016-06-17
4. ↑  «CBC Archives»։ *archives.cbc.ca*։ Վերցված է 2016-06-17
5. ↑  «FindArticles.com | CBSi»։ *findarticles.com*։ Վերցված է 2016-06-17
Անվան այլ կիրառումների համար տե՛ս՝ Արտաշես Բաղդասարյան (այլ կիրառումներ)
*Վիքիպեդիայում կան հոդվածներ Բաղդասարյան ազգանունով այլ մարդկանց մասին։*

**Արտաշես Դրաստամատի Բաղդասարյան** (մարտի 24, 1931(1931-03-24), Երևան, Հայկական ԽՍՀ, ԱԽՖՍՀ, ԽՍՀՄ - մայիսի 2, 1987(1987-05-02), Երևան, Հայկական ԽՍՀ, ԽՍՀՄ), հայ նկարիչ։ ՀԽՍՀ արվեստի վաստակավոր գործիչ (1983)։

Կենսագրություն
--------------

Արտաշես Բաղդասարյանը ծնվել է 1931 թվականին Երևանում։ 1951 թվականին ավարտել է Երևանի գեղարվեստի ուսումնարանը, 1961 թվականին՝ Երևանի գեղարվեստա-թատերական ինստիտուտը։ 1963-1968 թվականներին Երևանի գլխավոր նկարիչ։ 1973 թվականին հիմնադրել և վարել է Երևանի գեղարվեստա-թատերական ինստիտուտի արդյունաբերական արվեստների ամբիոնը, պրոֆեսոր՝ 1985 թվականից)։
1982-1987 թվականներին եղել է Հայաստանի նկարիչների միության վարչության 1-ին քարտուղար։

Հեղինակ է որմնանկարների, խճանկարների, վիտրաժների, գեղանկարների, հասարակական շենքերի ներքին, Սայաթ-Նովայի 250-ամյակին (1963), Էրեբունիի 2750-ամյակին (1968) նվիրված երևանյան տոնահանդեսների ձևավորումների։

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*
2. ↑  Baghdasaryan Aram։ «AV Production - Արտաշես Բաղդասարյան»։ *avproduction.am*։ Վերցված է 2017-03-24 (չաշխատող հղում)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | AV Production |
|  |
| Չափորոշչային վերահսկողություն | ՀԳՀԳ: 17553 |

 |
**Ջուզեպպե Անջելի** (անգլ.՝ Giuseppe Angeli, 1709 կամ 1712, Վենետիկ, Վենետիկի հանրապետություն - 1798[…], Վենետիկ, Venetian Province, Ավստրիական կայսրություն), ուշ բարոկկոյի շրջանի իտալացի նկարիչ, որն առավել հայտնի է իր պատկերած ժանրային և կրոնական առարկաներով։

Կենսագրություն
--------------

Պարապել սկսել է Ջիամբատիստա Պիացցետայի ստուդիայում։ 1741 թվականին նա դարձել է Նկարիչների գիլդիայի անդամ։ 1756 թվականին նա դարձել է Վենետիկի գեղարվեստի ակադեմիայի դասախոս, իսկ 1772 թվականին նա դարձել է Ակադեմիայի նախագահը։

Նա հայտնի է իր Սան Սթայի եկեղեցում երկու կտավներով և Պադովայի մոտ գտնվող Միրա գավառի Վիլլա Վիդմանն-Ֆոսկարի առանձնատան որմնանկարներով։ Նրա այլ աշխատանքներից են «*Կատարյալ գաղափար սրբերի հետ*» նկարը, որը տեղափոխվել է Սան Ֆրանչեսկո եկեղեցի, Սան Ֆրանչեսկո դելլա Վինյա եկեղեցի, «Խաչի ճանապարհի երկու տեսարանները» Սանտա Մարիա դել Ջիլիո եկեղեցու համար, «Սուրբ Պիետրո I Օրսեոլոն ստանում է եկեղեցական հագուստը Սուրբ Ռամուալդից» որմնանկարը` Սանտա Մարիա դելլա Պիետա եկեղեցու խորանում, «Կատարյալ գաղափար սրբերի հետ» նկարը` Սանտա Մարիա Գլորիոզա դեյ Ֆրարի բազիլիկ եկեղեցում, «Սուրբ Ֆրանցիզի մտազմայլանքը»` Մադոննա դել Պիլաստրելլո եկեղեցում, Լենդինարայում, «Կույսի տեսիլքը Սուրբ Սիմոնին»` Սանտա Մարիա Մադալեննա եկեղեցում, որմնանկարներ` Նովենտա Պադովանայում, Սուրբ Ջովանի մեծ դպրոցի և Բարբարոյի պալատի առաստաղի պատկերազարդումը և «Լուվրի թմբուկով զինվորը» նկարը։ Մադրիդի Չերալբո թանգարանն ունի Վենետիկի պատրիարք Ֆեդերիկո Մարիա Ջիովաննելլի դիմանկարը։ Վաշինգտոնի Արվեստի ազգային պատկերասրահն ունի Սան Ջորջիո Ալգայի համար պատրաստված յուղանկարներ Սամուել Հենրի Կրեսսի հավաքածուից։

Ծանոթագրություններ
------------------

1. 1 2  Faceted Application of Subject Terminology
2. 1 2  Web umenia (словацк.)
3. 1 2  AGORHA (ֆր.) — 2009.
4. 1 2  Union List of Artist Names — 2017.
5. 1 2  Giuseppe Angeli
6. 1 2  Giuseppe Angeli
7. 1 2  Giuseppe Angeli
8. ↑  Treccani Dizionario Biografico degli Italiani, Volume 3 (1961) by Camillo Semenzato.
9. ↑  Storia della pittura veneziana, by Francesco Zanotto, page 389-390.
10. ↑  «Red Digital de Colecciones de Museos de España - Museos»։ *ceres.mcu.es* (իսպաներեն)։ Վերցված է June 6, 2020
11. ↑  «Elijah Taken Up in a Chariot of Fire»։ *www.nga.gov*։ Վերցված է 2021-01-06

Արտաքին հղումներ
----------------

* Farquhar Maria (1855)։ Ralph Nicholson Wornum, ed.։ *Biographical catalogue of the principal Italian painters*։ Woodfall & Kinder, Angel Court, Skinner Street, London; Digitized by Googlebooks from Oxford University copy on Jun 27, 2006։ էջ 8



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Իտալացիների կենսագրական բառարան · Treccani |
|  |
| 

|  Չափորոշչային վերահսկողություն |
| --- |
|  |
| BAV: ADV10025252 · BNF: 14957831g · GND: 129856010 · ISNI: 000000011574203X, 0000000370254172 · LCCN: nr91030822 · NTA: 073334715 · VIAF: 71663278, 241815771 · ULAN: 500029449 · WorldCat VIAF: 71663278, 241815771 |

 |

 |
**Արարատ Վանոյի Պետրոսյան** (հունիսի 1, 1955(1955-06-01), Հարավ, Խոջալուի շրջան), քաղաքական գործիչ, Արցախի Հանրապետության 3-րդ գումարման Ազգային ժողովի պատգամավոր։

Կենսագրություն
--------------

Արարատ Պետրոսյանը ծնվել է 1955 թվականի հունիսի 1-ին Ասկերանի շրջանի Հարավ համայնքում։ 1971 թվականին ավարտել է Ստեփանակերտի թիվ 7 միջնակարգ դպրոցը, իսկ 1971-1975 թվականներին սովորել է Ստեփանակերտի սովխոզտեխնիկումում։

1975-1977 թվականներին ծառայել է ԽՍՀՄ Զինված ուժերում։

1978-1981 թվականներին աշխատել է Ասկերանի շրջանի թիվ 2 խորհտնտեսությունում։ 1982 թվականին եղել է Խրամորթի կոլտնտեսության գյուղատնտես։

1983 թվականին ընդունվել է Հայաստանի ազգային ագրարային համալսարանի ագրոնոմիայի ֆակուլտետը։ 1985-1986 թվականներին եղել է Ասկերանի շրջանային ագրոարդյունաբերական միության ավագ գյուղատնտես, իսկ 1986 թվականին՝ Ստեփանակերտի շինանյութերի կոմբինատի օժանդակ տնտեսության վարիչ։

1987 թվականին կազմակերպել է ստորագրահավաք Լեռնային Ղարաբաղը Հայաստանի Հանրապետությանը միանալու համար։

1989 թվականին ավարտել է Հայաստանի ազգային ագրարային համալսարանը և ստացել ագրոնոմի որակավորում, իսկ 1991 թվականին Հայաստանի ազգային ագրարային համալսարանի տնտեսագիտական ֆակուլտետը՝ գյուղատնտեսության առաջատար կադրերի և մասնագետների որակավորման բարձրացման գծով և ստացել գյուղատնտեսական ձեռնարկությունների կազմակերպիչ-տնտեսագետի որակավորում։

1990-1992 թվականներին ակտիվ մասնակցություն է ունեցել Արցախի ինքնապաշտպանությանը։

1992-1995 թվականներին եղել է Արցախի Հանրապետության Պաշտպանության բանակի հրետանու պետի կառավարման մարտկոցի հրամանատար, իսկ 1995-1999 թվականներին՝ նույն բանակի ծանրաքարշ մեքենաների առանձին վաշտի հրամանատար։

2000 թվականի հունիսի 18-ի խորհրդարանական ընտրություններում մեծամասնական ընտրակարգով, Ստեփանակերտի թիվ 8 ընտրատարածքից ընտրվել է Արցախի Հանրապետության երրորդ գումարման Ազգային ժողովի պատգամավոր։

Եղել է Ազգային ժողովի պաշտպանության, անվտանգության և օրինապահպանության հարցերի մշտական հանձնաժողովի փոխնախագահ։

2005 թվականին ստեղծել է «Մեր տունը Հայաստանն է» կուսակցությունը։

2010 թվականի մայիսի 23-ին թիվ 3 ընտրատարածքից մեծամասնական ընտրակարգով ընտրվել է Արցախի Հանրապետության Ազգային ժողովի պատգամավոր։

Ամուսնացած է, ունի երկու դուստր։

Ծանոթագրություններ
------------------

1. ↑  «Արցախում ստեղծվել Է նոր՝ «Մեր տունը Հայաստանն էե կուսակցությունը»։ *armenpress.am* (հայերեն)։ Վերցված է 2023-08-30  CS1 սպաս․ հայերենը նշված է (link)
2. ↑  «Պետրոսյան Արարատ Վանոյի»։ *www.nankr.am*։ Վերցված է 2023-08-30
3. ↑  «ԱՐՑԱԽՈՒՄ ՀԱՆՐԱՊԵՏԱԿԱՆ ԿՈՒՍԱԿՑՈՒԹՅՈՒՆ Է ՍՏԵՂԾՎԵԼ»։ *hraparak.am*։ 30․08․2023
4. ↑  «23 մայիսի 2010թ. | ԼՂՀ Կենտրոնական ընտրական հանձնաժողով» (ռուսերեն)։ Վերցված է 2023-08-30

Արտաքին հղումներ
----------------

* ՊԱՏԳԱՄԱՎՈՐՆԵՐ
**Դավիդ Բելլ** (ֆր․ David Belle, ապրիլի 29, 1973(1973-04-29), Ֆեկան)՝ ֆրանսիացի դերասան և կասկադյոր է։

Կենսագրություն
--------------

Դավիդ Բելլը ծնվել է 1973 թ. ապրիլի 29-ին Ֆրանսիայի Ֆեկան քաղաքում։ Նա ծնունդով այդքան էլ հարուստ ընտանիքից չէր, ով սկզբում ապրում էր Ֆրանսիայի Ֆեկան քաղաքում, իսկ հետո տեղափոխվեց Լե-Սաբլ-դը Օլոն և այնտեղ անցկացրեց իր կյանքի 14 տարիները։ Նա հետաքրքրված էր սպորտով՝ թեթև աթլետիկայով, գիմնաստիկայով։ 15 տարեկան հասակում թողնում է դպրոցը, որպեսզի ամբողջովին տրվի սպորտին։

Դավիդ Բելլը նկարահանվել է տարբեր երաժշտական տեսահոլովակներում։ Հետո Բելլը որոշում է փորձել իրեն ֆիլմերում նկարահանվելու ասպարեզում։ Սկսնակ դերասանը հանդիպում է Յուբեր Կունդեի հետ։ Յուբերը Դավիդին ծանոթացնում է թատրոնի արվեստի հետ և օգնում է նրան անել առաջին քայլերը կինոթատրոնի աշխարհում։ Սկզբում Դավիդը նկարահանվում է կարճամետրաժ և հեռուստատեսային ֆիլմերում։

Դավիդը գնալով ճանաչում է ստանում և շուտով նա նկարահանվում է ռեժիսոր Ֆրանկ Նիքոթրայի «L'Engrenages» և Բրայան դե Պալմի «Ճակատագրական կինը» ֆիլմերում։ Նրանից հետո, երբ Դավիդ Բելլը նկարահանվում է BBC-ի, Nissan-ի և Nike-ի գովազդներում, նա հնարավորություն է ունենում իրեն ցույց տալու՝ խաղալ Սիրիլ Ռաֆֆաելլիի հետ «13-րդ թաղամասը» մարտաֆիլմում։

Դավիդն ունի երեք երեխա՝ Սեբաստյենը, Բենջամինը և Իսայան։

Ծանոթագրություններ
------------------

1. 1 2  SNAC — 2010.
2. ↑  «BBC News | TV AND RADIO | The art of Le Parkour»։ *news.bbc.co.uk*։ Վերցված է 2016-11-09

Արտաքին հղումներ
----------------

* Դավիդ Բելլ Ֆեյսբուք
* David Belle @ ECI Global Talent Management Archived 2016-03-04 at the Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX5011224 · BNF: 15013781j · GND: 1025561945 · ISNI: 0000000109210344 · LCCN: no2015000474 · NKC: pna2007389370 · NLP: a0000001881227 · NUKAT: n2009104496 · SUDOC: 133638693 · VIAF: 85118601 · WorldCat VIAF: 85118601 |

 |

 |
**Արգայաշի բաշկիրական ժողովրդական թատրոն** (բաշկիրերեն՝ Арғаяш башҡорт халыҡ театры), բաշկիրական ազգային թատրոն, գտնվում է Չելյաբինսկի մարզի Արգայաշսկի շրջանի Արգայաշ գյուղում։ Միակ բաշկիրական թատրոնն է, որը գործում է Բաշկորտոստանի սահմաններից դուրս։

Պատմություն
-----------

Թատրոնը հիմնադրվել է 1989 թվականին որպես բաշկիրական դրամատիկական խմբակ։ Ազգային թատրոնի առաջին բեմադրությունն է եղել Ս. Շ. Պովարիսովի «Հարսանեկան նվերը» (բաշկիրերեն՝ Туй бүләге):
1991 թվականին թատրոնին տրվել է «ժողովրդական» կոչումը։

1992 թվականին թատրոնը մասնակցել է Բաշկորոստանում Չելյաբինսկի մարզի մշակույթի օրերին։

1994 թվականին Նեֆտեկամսկ քաղաքում թատրոնը մասնակցել է Մեծ Ուրալի երիտասարդ թատրոնների «Թատերական գարուն» փառատոնին։

Խաղացանկ
--------

1989-2010 թվականներին թատրոնում բեմադրվել է ավելի քան 17 ներկայացում և պատրաստվել է ավելի քան 70 բեմականացում։

* «Աղջկա առևանգումը»,
* «Նախանձի՛ր, Ամերիկա, նախանձի՛ր»,
* «Կարլուգաս» և «Սալավատ»,
* «Վայրի սագեր»,
* «Նա վերադարձել է»,
* «Բաշկիրական հարսանիք»,
* «Սարի հետևում լալիս է ուռին»,
* «Երկու տիրոջ ծառա» և այլն։

Կազմ
----

Ազգային թատրոնում տարբեր տարիներին խաղացել են Լ.Կ. Ամինովան, Ֆ. Ֆ. Զուլֆիտդինովան, Մ. Ֆ. Կուրբանգալինան, Ս. Ռ. Կուչուգուլովան, Ռ. Ս. Նաֆիկովը, Խ. Զ. Ֆազուլինը, Վ. Գ. Խադեևը, Ա. Խ և Ա. Ա. Խալիկովները, Մ. Ա. Շայխիսլամովը, Ֆ. Խ. Շաֆիկովան և այլն։
Ներկայացումների բեմադրություններն ու երաժշտական ձևավորումն իրականացրել են թատրոնի առաջին գեղարվեստական ղեկավար Ս. Մ. Սուլթանովան ու նկարիչ-բեմադրիչ Ֆ. Ֆ. Զուլֆտդինովան։

Պարգևներ
--------

* «Թատերական հանդիպումներ շրջաններում» առաջին համառուսական գյուղական թատրոնների փառատոնի առաջին աստիճանի դիպլոմ։

Ծանոթագրություններ
------------------

1. 1 2 3  «20-летний юбилей отмечает Аргаяшский башкирский народный театр»։ «Башинформ»։ 2009 թ․ նոյեմբերի 18։ Վերցված է 2014 թ․ դեկտեմբերի 2
2. ↑  ЭБЭ2013|index.php/component/content/article/2-statya/9711-argayashskij-bashkirskij-narodnyj-teatr
3. ↑  «Аргаяшский район. На зов Мельпомены»։ «Южноуральская панорама»։ 2013 թ․ նոյեմբերի 15։ Վերցված է 2014 թ․ դեկտեմբերի 2
**«Արտբրիջ»**, գրատուն-սրճարան Երևանում։ Բացվել է 2001 թվականին։

Պատմություն
-----------

Սրճարանի հիմնադիր-տնօրեն՝ Շաքե Հավան Կարապետյանն է, նպատակը գիրքն ու արվեստը միասին ներկայացնելն է, համաշխարհային մշակույթի և հայ արվեստասերի միջև կամուրջ դառնալը։

«Արտբրիջ» սրճարանում մշտապես ցուցադրվում են ժամանակակից նկարիչների ու արվեստագետների աշխատանքներ, կազմակերպվում գրքերի շնորհանդեսներ, հանդիպումներ ժամանակակից գրողների հետ, Հայաստանի Հանրապետության մարզերում, սահմանամերձ գյուղերում, Ջավախքում անցկացնում գրքի բարեգործական ցուցահանդեսներ, ցուցահանդես-վաճառքներ։ Գրատուն-սրճարանը նվիրատվություններ է կատարում գյուղական գրադարաններին և մասնակցում գրքի միջազգային ցուցահանդեսների։

Զբաղվում է նաև հրատարակչական գործունեությամբ։

Ծանոթագրություններ
------------------

1. ↑  LLC Helix Consulting։ «Մանկական գրքի միջազգային տոնավաճառում Ինեսսա Պողոսյանն արժանացել է պատվոգրի և հուշանվերի»։ *www.panorama.am* (անգլերեն)։ Վերցված է 2023-07-01

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ գրատպություն և գրքարվեստ» հանրագիտարանից, որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Բիշոփ Ռոք** (անգլ.՝ Bishop Rock), աշխարհի ամենափոքր կառուցապատված կղզին է՝ համաձայն Գինեսի ռեկորդների գրքի։ Ատլանտյան օվկիանոսում գտնվող և Միացյալ Թագավորությանը պատկանող Սիլլի կղզիների կազմում է։ Հաճախ պնդում են, որ Անգլիայի ամենաարևմտյան կետն է, բայց կղզուց մոտ կես կիլոմետր հեռավորության վրա, դեպի արևմուտք գտնվում է Քրիմ Ռոքս (անգլ.՝ Crim Rocks) ժայռը։ Կղզու մակերեսը 720 մ² է, ունի 45 մ երկարություն և ծովի մակերևույթից բարձրանում է 16 մ։

Սիլլի կղզիների ջրերը համարվում են բրիտանական ծովերում ամենավտանգավորը, այստեղ բազմաթիվ նավաբեկություններ են եղել։ Այն բանից հետո, երբ 1707 թվականին ադմիրալ Կլաուդեսլիի նավատորմը այստեղ 2000 մարդ է կորցրել, որոշվել է տարածքում փարոս կառուցել։ Կղզում փարոս կառուցելու առաջին փորձը եղել է 1847 թվականին, բայց կառույցը չի դիմացել ալեկոծությանը և 1850 թվականի փետրվարի 5-ին ջուրը քշել, տարել է այն։ Երկրորդ փորձը հաջորդել է չորս տարի անց և ավարտվել է 1858 թվականին և սկսել է գործել սեպտեմբերի 1-ից։ Ճարտարագետ Ջեյմս Ուոքերը օգտագործել է խոշոր գրանիտե բլոկներ՝ սկզբնական շրջանում դրանք կշռում էին 3000 տ, իսկ հետագա բարելավումներից և հավելումներից հետո՝ 6000 տ։ 1881 թվականին ճարտարագետ Ջոն Դուգլասի նախագծով, փարոսը ամրացնելու նպատակով՝ շուրջբոլորը գոտի են ավելացրել։ Կառույցը տասհարկանի է։

Կառույցը գրանիտե բլոկներից է և ներսից ամրացված է երկաթե հեծաններով, իսկ ստորին հատվածը երեսապատված է գրանիտե հավելյալ շերտով։ Աշտարակի բարձրությունը 49 մետր է, իսկ լույսի հեռավորությունը 24 ծովային մղոն։ 1976 թվականին աշտարակի գլխին ուղղաթիռի վայրէջքի հրապարակ է կառուցվել։ 1992 թվականից ավտոմատացվել է, որից հետո մշտական բնակիչներ չունի։ Չորս այցելու կարող են մեկից-երեք շաբաթ հյուրընկալվել փարոսում։

Էլեկտրական լուսավորությունը փարոսում հայտնվել է միայն 1979 թվականին։ Ժամանակակից էլեկտրամատակարարումը ապահովում են արևային վահանակները։ Նախապես փարոսը աշխատել է մոմերով, իսկ ավելի ուշ՝ նավթային և պարաֆինային լամպերով։

1875 թվականի մայիսի 7-ին կղզուց ոչ հեռու տեղի է ունեցել Բրիտանիայի պատմության մեջ ամենախոշոր ծովային աղետներից մեկը։ Նավարկության սխալի պատճառով «Շիլլեր» առագաստային շոգենավը խրվել է ծանծաղուտըլ։ Մահացել են 335 մարդ, փրկվել են միայն 37-ը։

Ծանոթագրություններ
------------------

1. ↑  «World's 7 most dangerous and remote islands»։ CNN.com։ Վերցված է 2013 թ․ օգոստոսի 12
2. 1 2 3  phototravelguide.ru/mayak/bishop-rok-angliya/ Маяк Бишоп-Рок, Англия
3. ↑   Бишоп-Рок: самый маленький остров на Земле
4. 1 2  Самый маленький остров в мире
5. ↑  «Противостоящий штормам маяк Бишоп-Рок – надежда моряков»։ proboating.ru։ Վերցված է 2016 թ․ օգոստոսի 16

Արտաքին հղումներ
----------------

* Trinity House – Bishop Rock
* A description of Bishop Rock and the lighthouse Archived 2014-05-12 at the Wayback Machine.
* OS map image

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական |

 |
*Վիքիպեդիայում կան հոդվածներ Գևորգյան ազգանունով այլ մարդկանց մասին։*

**Դավիթ Գևորգյան** (մարտի 22, 1991(1991-03-22), Երևան, Հայկական ԽՍՀ, ԽՍՀՄ), հայ պետական գործիչ, Հայաստանի Արագածոտնի մարզպետ։

Կենսագրություն
--------------

Դավիթ Գևորգյանը ծնվել է 1991 թվականի մարտի 22-ին Երևանում։ 1998-2007 թվականների սովորել է Երևանի թիվ 78 միջնակարգ դպրոցում։ 2007-2014 թվականներին սովորել է Հայաստանի տնտեսագիտական համալսարանում՝ «շուկայաբանության» բաժնում՝ ստանալով շուկայաբանության բակալավրի որակավորում։

Աշխատանքային գործունեություն
----------------------------

2012 թվականին հիմնել է «Բիզնես Քալչը» ՍՊԸ-ն, որը զբաղվում է մարքեթինգային գործունեությամբ և գովազդով։ 2013-2015 թվականներին «Դանիելյան պրինտ» ՍՊԸ-ում («Նոյյան Տապան» տպագրատուն) զբաղեցրել է տնօրենի պաշտոն։ 2016-2018 թվականներին «Առգե բիզնես» ՍՊԸ-ի շուկայի ուսումնասիրության մասնագետ։ 2018 թվականի հունիսի 8-ին նշանակվել է ՀՀ տարածքային կառավարման և զարգացման նախարարի տեղակալի պաշտոնում։

2018 թվականի հոկտեմբերի 16-ին նշանակվել է ՀՀ Արագածոտնի մարզպետի պաշտոնում։

Այլ տվյալներ
------------

Զինապարտ է, պահեստազորի սպա, լեյտենանտ։ «Քաղաքացիական պայմանագիր» կուսակցության անդամ է։ Ամուսնացած չէ։

Ծանոթագրություններ
------------------

1. ↑  «ՀՀ Արագածոտնի մարզպետ է նշանակվել Դավիթ Գեւորգյանը - Արագածոտնի մարզպետարան»։ *aragatsotn.mtad.am*։ Վերցված է 2019 թ․ հունվարի 15
**Ավտոմոբիլային թանգարան** (սերբ.՝ Музеј аутомобила), թանգարան Սերբիայի մայրաքաղաք Բելգրադում, որը համատեղ ստեղծվել է 1994 թվականին Բելգրադի քաղաքային խորհրդի որոշմամբ և ավտոմեքենաների հավաքորդ, Պալիլուլսկե շուկայի մոտ «Պետկովիչ» հին հրուշականոցի սեփականատեր Բրատիսլավ Պետկովիչի կողմից։

Նկարագրություն
--------------

Թանգարանը տեղակայված է ռուս ճարտարապետ Վալերի Ստաշևսկու նախագծով 1929 թվականին կառուցված հին՝ Բալկաններում առաջին հանրային ավտոկայանատեղի վերանորոգված շենքում։

Թանգարանում պահվում է շուրջ հարյուր ավտոմեքենա՝ սովորական մարդատարից, շքեղից սկսած, մինչև մրցարշավային մեքենաներ, և դրանք բոլորը սարքին վիճակում են։ Ամենահինը 1897 թվականի ֆրանսիական «Մարոտ-կարդոն» եռանիվ մեքենան է։ Երեք անիվներով այդ փոխադրամիջոցն ունի փայտե թափք և երկու մարդու համար նախատեսված նստատեղեր։ Հավաքածուն ներառում է նաև փայտե անիվներով և *Landolet* տիպի շքեղ թափքով 1908 թվականի ֆրանսիական «Շարոնը»։ Հավաքածուում են նաև «Ֆորդի» 1925 թվականի T մոդելը, նույն թվականի «Լանչա Լամբդան», 1929 թվականի «Բյուիկ Օպերա» կուպեն, 1938 թվականի BMW 327/328-ը, և այլն։ Կա նաև 1957 թվականի «Կադիլակ», որով հաճախ է երթևեկել Իոսիպ Բրոզ Տիտոն։ Վերջին ցուցանմուշը 1978 թվականի «Ֆերրարին» է։

Ավտոմեքենաների թանգարանին են պատկանում նաև մի քանի տրանսպորտային միջոցներ (հիմնականում գերմանական պատերազմական ջիփեր), որոնք վարձակալությամբ տրվում են նկարահանումների համար։

Թանգարանում, բացի մեքենաներից, ներկայացված են նաև Սերբիայի ճանապարհային երթևեկության առաջին կանոնները և օրենքները, պետհամարանիշները, գործիքները, ավտոկանգառների հին ժամացույցները և երթևեկության ու ավտոտրանսպորտային ոլորտի գրականություն։

Ըստ թանգարանի ունեցած տվյալների՝ առաջին ավտոմեքենան Բելգրադ է ժամանել 1903 թվականի ապրիլին։

Պատկերասրահ
-----------

* «Սիտրոեն» B 10, 1925, Ֆրանսիա«Սիտրոեն» B 10, 1925, Ֆրանսիա
* «Սիտրոեն»-11, 1951, Ֆրանսիա«Սիտրոեն»-11, 1951, Ֆրանսիա
* «Ֆիատ»-500B, 1947, Իտալիա«Ֆիատ»-500B, 1947, Իտալիա
* «Ֆորդ», 1903, ԱՄՆ«Ֆորդ», 1903, ԱՄՆ
* «Շկոդա»-430, 1929, Չեխոսլովակիա«Շկոդա»-430, 1929, Չեխոսլովակիա
* «Ֆորդ», T մոդել, 1925, ԱՄՆ«Ֆորդ», T մոդել, 1925, ԱՄՆ
* «Ֆորդ», 1949, Անգլիա«Ֆորդ», 1949, Անգլիա

Ծանոթագրություններ
------------------

1. ↑  «Automobile Museum Bratislav Petkovic Collection :: Museum Fi»։ *www.radiomuseum.org*։ Վերցված է 2021-05-17
2. 1 2 3 4  РТС: Београдски Музеј аутомобила (15. август 2010), Приступљено 13. 4. 2013.
3. ↑  Први аутомобил ушао у Београд пре више од једног века („Вечерње новости", 5. октобар 2013)
4. ↑  "Политика", 7. април 1939

Արտաքին հղումներ
----------------

* Ավտոմոբիլային թանգարան, RTS մշակութային-գեղարվեստական ծրագիր։ Պաշտոնական ալիք
* Ավտոմոբիլային թանգարան. ամբողջական ուղեցույց Սերբիայի միջով
* Формула 1 летела Калемегданом („Вечерње новости", 20. септембар 2013)

|  |  |  |
| --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |

 |
**Պյոտր Իվանի Հարությունյան** (մայիսի 15, 1919(1919-05-15), Մոխրաթաղ, Ադրբեջան - մայիսի 1, 1992(1992-05-01), Երևան, Հայաստան), հայ անասնաբույժ անատոմ։ Անասնաբուժական գիտությունների դոկտոր (1970), պրոֆեսոր (1972)։

Կենսագրություն
--------------

Պյոտր Հարությունյանը ծնվել է 1919 թվականի մայիսի 15-ին Լեռնային Ղարաբաղի Մարտակերտի շրջանիի Մոխրաթաղ գյուղում։

1941 թվականին ավարտել է Երևանի անասնաբուծական-անասնաբուժական ինստիտուտը։ 1964-1992 թվականներին եղել է նույն ինստիտուտի անատոմիայի ամբիոնի վարիչ։

Պյոտր Հարությունյանի աշխատանքները վերաբերում են ՀՀ-ում բուծվող եղջերավոր կենդանիների և ընտանի թոչունների ցեղային, տիպային, հասակային, ինչպես նաև համեմատական անատոմիայի խնդիրներին։

Հեղինակ է «Ընտանի կենդանիների անատոմիա» (մաս 1-2, 1987-90) ուսումնական ձեռնարկի, «Ընտանի կենդանիների անատոմիական ալբոմ բառարանի» (հայ․ ռուս․ լատ. 1991):

Պյոտր Հարությունյանը մահացել է 1992 թվականի մայիսի 1-ին Երևանում։

Ծանոթագրություններ
------------------

1. ↑  «Հարությունյան Պյոտոր Իվանի — Hayazg»։ *am.hayazg.info*։ Վերցված է 2023 թ․ օգոստոսի 6
2. ↑  Ընտանի կենդանիների անատոմիա։ Ուս. ձեռնարկ բուհերի  *Ընտանի կենդանիների անատոմիա*  մասնագիտ. ուսանողների համար ։ Մ

Արտաքին հղումներ
----------------

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Բրունեյի Դարուսսալամի ծովային թանգարան** (մալայերեն՝ Muzium Maritim Brunei Darussalam) թանգարան, որը գտնվում է Բրունեյի Կոտա Բատու քաղաքում։

Նախապատմություն
---------------

Թանգարանը գտնվում է Կոտա Բատու պատմական տարածքում։ Շենքը մոտիկ է Մալայական տեխնոլոգիական թանգարանից։

Շինարարությունը սկսվել է 2006 թվականի դեկտեմբերին և ավարտվել 2008 թվականին։ Այնուամենայնիվ, ուշացումով այն բացվեց հանրության համար միայն յոթ տարի անց։ Թանգարանը պաշտոնապես գործարկվել է Նորին Մեծություն թագաժառանգ Ալ-Մուհթադի Բիլլայի կողմից 2015 թվականի մարտի 23-ին։ Շինարարությունն արժեցել է մոտ հինգ միլիոն Բրունեյան դոլար։

Ցուցանմուշներ
-------------

Թանգարանը ներառում է երեք պատկերասրահ։ Պատկերասրահներից երկուսը մշտական ցուցադրության են, իսկ երրորդը` ժամանակավոր ցուցադրության համար։

Առաջին պատկերասրահը կոչվում է «Բրունեյի նավաբեկություն» և ցուցադրում է 1997 թվականին Բրունեյի ափից մոտ 32 ծովային մղոն հեռավորության վրա գտնվող նավի խորտակման վայրից հայտնաբերված 13 500 արտեֆակտների ընտրանի հավաքածուն, այսպիսով, այս պատկերասրահում ցուցադրված արտեֆակտները բաղկացած են օտարերկրյա կերամիկայից, որոնք թվագրվում են 15-րդ և 16-րդ դարերով։ Այս պատկերասրահը թանգարանի դե ֆակտո կենտրոնական կետն է, հետևաբար՝ մշտական ցուցադրությունը։

Երկրորդ պատկերասրահը կոչվում է «Կոտա Բաթուն որպես առևտրի կենտրոն»։ Այս ցուցահանդեսը Կոտա Բատուի՝ որպես 14-րդ և 17-րդ դարերի Բրունեյում մարդկային գործունեության կարևոր կենտրոնի զարգացման դրսեւորումն է։ Ցուցանմուշները ներառում են արտասահմանյան նավերի մոդելներ, որոնք այդ ժամանակաշրջանում առևտրի համար եկել էին Բրունեյ, ինչպես նաև տեղական մշակութային ընտրված իրեր։ Սա նաև թանգարանի մշտական ցուցադրությունն է։

Երրորդ պատկերասրահում կա ժամանակավոր ցուցադրություն։ Թանգարանի գործարկման սկզբում այս պատկերասրահը ցուցադրվում էր Գուանչժոուի ծովային թանգարանի Ծովային մետաքսի ճանապարհի ցուցահանդեսը և կենտրոնացած էր Բրունեյի և Չինաստանի միջև առևտրային հարաբերությունների վրա Ծովային մետաքսի ճանապարհի պատմության օրերի ընթացքում։

Ծանոթագրություններ
------------------

1. 1 2 3  «Maritime museum launched»։ *The Brunei Times*։ March 24, 2015։ Արխիվացված է օրիգինալից September 11, 2016-ին։ Վերցված է 2016-09-03
2. ↑  «JUST IN: Maritime Museum officially opens»։ *The Brunei Times*։ March 23, 2015։ Արխիվացված է օրիգինալից September 13, 2016-ին։ Վերցված է 2016-09-03
3. 1 2  Pengiran Osman Pengiran Karim (2015)։ *The Brunei Shipwreck: A catalogue of some selected artefacts and Brunei's ancient trade products*։ Bandar Seri Begawan: Museums Department, Ministry of Culture, Youth and Sports, Brunei Darussalam։ էջեր 4–6
4. ↑  «Maritime Museum displays 2000 years of Brunei-China history»։ *The Brunei Times*։ March 24, 2015։ Արխիվացված է օրիգինալից September 11, 2016-ին։ Վերցված է 2016-09-03

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1098315200 · VIAF: 137146216627109091504 · WorldCat VIAF: 137146216627109091504 |

 |
**Մեիր Շալև** (եբրայերեն՝ מאיר שלו‎, հուլիսի 29, 1948(1948-07-29), Նահալալ, Jezreel Valley Regional Council, Իսրայել, Հյուսիսային մարզ, Իսրայել - ապրիլի 11, 2023(2023-04-11), Alonei Abba), հրեա գրող և «Եդիոտ Ահրոնոտ» օրաթերթի սյունակագիր։ Շալևի գրքերը թարգմանվել են աշխարհի շուրջ 26 լեզուներով։

Կենսագրություն
--------------

Շալևը ծնվել է Իսրայելի Նահալալ գյուղում։ Ավելի ուշ, նրա ընտանիքը տեղափոխվել է Երուսաղեմ և Գինոսար։ Մեիր Շալևը բանաստեղծ Իցհակ Շալևի որդին է։ Նրա զարմուհին՝ Զերույա Շալևը ևս գրող է։ 1966 թվականին զորակոչվել է Իսրայելի պաշտպանության բանակ և ծառայությունն անցկացրել Գոլանի բրիգադում։ Սկբնական շրջանում լինելով շարքային զինծառայող՝ ավելի ուշ նշանակվել է հետախուզական վաշտի դասակի հրամանատարի պաշտոնում։ Շալևը մասնակցել է Վեցօրյա պատերազմին, իսկ դրանից մի քանի ամիս անց վիրավորվել ծառայակցի արձակած կրակից։

Իր կարիերան սկսել է հեռուստատեսությունում և ռադիոյում հեգնական կերպարներ մարմնավորելով։ Իսրայելի առաջին ալիքով վարել է «Ուրբաթ երեկո» հաղորդաշարը։ Իր առաջին «Կապույտ լեռը» վեպը հրապարակվել է 1988 թվականին։

Շալևը նաև հեղինակում է փաստավավերագրական և մանկական գրքեր, իսկ «Եդիոտ Ահրոնոտ» օրաթերթի կիրակնօրյա համարում վարում իր շաբաթական սյունակը։

Ներկայումս բնակվում է Հեզրայելի հովտում։

Հայացքներ և տեսակետներ
----------------------

Ըստ 2009 թվականի հարցազրույցի՝ Շալևն ունի ձախական հայացքներ և կարծում է, որ Իսրայելա-պաղեստինյան հակամարտությունը հնարավոր է լուծել երկու ժողովուրդների համար երկու պետություն ստեղծելու տարբերակով։ Այդուհանդերձ, նա քննադատում է պաղեստինյան կողմում առկա ծայրահեղականությունը՝ նշելով, որ արմատական պաղեստինցիների համար խնդրի լուծման միակ տարբերակը հրեաների կողմից ճամպրուկների հավաքումն ու իրենց պապերի երկրներ մեկնելն է։ «Երբ Մերձավոր Արևելքում հրեաներ չլինեն, խնդիրը կլուծվի. սա էլ պաղեստինցի ծայրահեղականների տրամաբանությունը։ Քանի դեռ նրանք շարունակեն մտածել այդ ճանապարհով, խաղաղություն չի լինի։ Մենք այստեղ ենք և պատրաստվում ենք մնալ։ Միայն այդ փաստը ընդունելուց հետո առաջընթաց կարող է լինել», - նշել է Շալևը։

Մրցանակներ
----------

* Բերնշթեյնի մրցանակ (1989)
* Բրեների մրցանակ (Իսրայել)
* Հրեական ազգային գրական մրցանակ (2007)
* Միխալ Գովրինի հետ միասին արժանացել է Արվեստների և գրականության շքանշան (Ֆրանսիա, 2018)։

Ծանոթագրություններ
------------------

1. 1 2  Munzinger Personen (գերմ.)
2. 1 2  Գերմանիայի ազգային գրադարանի կատալոգ (գերմ.)
3. 1 2  מאיר שלו, מגדולי הספרות העברית, מת בגיל 74
4. ↑  «Meir Shalev»։ *New York Journal of Books*։ Վերցված է 2016 թ․ հուլիսի 9
5. 1 2  Meir Shalev publishes new novel and talks violence, the New Man and why he avoids politics
6. ↑  Meir Shalev, What happened to our army?, Ynetnews, 04.03.2008.
7. ↑  Israeli author Meir Shalev: Even the left was in favor of striking Hamas, Der Spiegel, 2 January 2009, retrieved 15 April 2020
8. ↑  Meir Shalev Tel Aviv University accessed 14 July 2011
9. ↑  «Past Winners - Fiction»։ *Jewish Book Council* (անգլերեն)։ Վերցված է 2020 թ․ հունվարի 20  `|url-status=` պարամետրը գոյություն չունի (օգնություն)
10. ↑  «Décoration de Roselyne Dery et de Meir Shalev»։ *La France en Israël - Ambassade de France à Tel Aviv* (ֆրանսերեն)։ 2018 թ․ հոկտեմբերի 4։ Վերցված է 2018 թ․ հունվարի 29 (չաշխատող հղում)
**Արզնիի օդանավակայան,** (նախկինում հայտնի նաև՝ **Եղվարդի օդանավակայան**), ռազմական օդակայան Նոր Հաճն քաղաքի մոտ, Երևանից 13 կմ հյուսիս և Արզնիից 2 կմ արևմուտք։

Օդանավակայանը ծառայում է որպես Արմենակ Խանփերյանցի անվան ռազմական ավիացիոն համալսարանի ուսումնական բազա։ Այն պատկանում է Հայաստանի պաշտպանության նախարարությանը։ Օդանավակայանում տեղի են ունենում ուսումնամարզական վարժանքներ և ռազմական ցուցահանդեսներ, ինչպես նաև հեռակառավարվող ինքնաթիռների միջոցառումներ։ Օդանավակայանում ներկայումս տեղակայված են մի քանի Անտոնով Ան-2, Յակովլև Յակ-52 և Piper Archer ինքնաթիռներ, ինչպես նաև մի քանի Մի-2 ուղղաթիռներ, որոնք օգտագործվում են ուսուցման համար։

Կառավարության 2022 թվականի որոշմամբ օդանավակայանը կծառայի միայն ռազմական նպատակով։

Տես նաև
-------

* Հայաստանի օդանավակայանների ցանկ
* Հայաստանի զինված ուժեր
* Տրանսպորտ Հայաստանում

Ծանոթագրություններ
------------------

1. ↑  «ՀՀ ՊՆ «Արզնի» օդանավակայանի աերոդրոմն օգտագործվելու է նաև ընդհանուր նշանակության ավիացիայի կարիքների համար»։ *armenpress.am*։ Վերցված է 2023 թ․ փետրվարի 17
2. ↑  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՕԳՈՍՏՈՍԻ 26-Ի N 1448-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ
**Վաղարշապատի օր** (նաև՝ **Էջմիածնի օր**), տոն, որը նվիրված է Հայաստանի Հանրապետության Արմավիրի մարզի Վաղարշապատ քաղաքին։ Սահմանվել է 2008 թվականին՝ Վաղարշապատի քաղաքապետի որոշմամբ։ Նշվում է յուրաքանչյուր տարվա հոկտեմբերի 8-ին։ Այդ օրը Վաղարշապատ քաղաքում նշվում է մեծ տոնակատարությամբ։ Տոնական միջոցառումները մեկնարկում են հոկտեմբերի 6-ին՝ հիմք ընդունելով 405 թվականին տառերի մուտքն Էջմիածին ու այդ առիթով եռօրյա տոնակատարություն անցկացնելը։

Պատմություն
-----------

Վաղարշապատը Հայաստանում մեծությամբ 4-րդ քաղաքն է։ Մինչև Վաղարշապատ կոչվելը քաղաքն անվանվել է *Վարդգեսավան*, իսկ դրանից առաջ *Արտիմեդ*։ Միջին դարերում, մասնավորապես, միջնադարում Վաղարշապատը մերթընդմերթ կոչվել է նաև *Էջմիածին*, որը համանուն վանական համալիրի անվանումն է։ 1945 թվականին քաղաքը վերանվանվել է *Էջմիածին*, և այդ անուն է կրել մինչև 1992 թվականը, երբ նորից վերանվանվել է *Վաղարշապատ*։

Հոկտեմբերի 8-ի տոնական միջոցառումները մեկնարկում են քայլերթով, որը սկիզբ է առնում Սուրբ Հռիփսիմե եկեղեցու դիմացից՝ շարժվելով դեպի Կոմիտասի անվան հրապարակ։ Քայլերթին մասնակցում են քաղաքի բնակչությունը։ Օրվա ընթացքում քաղաքի տարբեր հատվածներում շարունակվում են տարբեր միջոցառումները, որոնք իրենց տրամաբանական ավարտն են ստանում հրապարակում անցկացվող համերգային ծրագրով։

«Տարին քեզ համար ակնթարթ է, հազարամյա քաղաք» խորագիրն է ունեցել 2014 թվականի տոնակատարությունը։

Ծանոթագրություններ
------------------

1. 1 2 3 4 5 6 7 8 9 10 11 12 13  «Էջմիածինն այսօր տոնում է քաղաքի 2699-րդ ամյակը»։ *artsakhpress.am*։ 2014-10-08։ Վերցված է 2023-10-09
2. 1 2  «Էջմիածնի օր»։ *ejmiatsin.am*։ Վերցված է 2023-10-09
**Արթուր Ֆելիքսի Գալոյան** (ռուս.՝ Артур Феликсович Галоян, հունիսի 25, 1999(1999-06-25), Մոսկվա, Ռուսաստան), պրոֆեսիոնալ ֆուտբոլիստ, հանդես է գալիս Կալինինգրադի Բալթիկա ֆուտբոլային ակումբում։ Ծնվել է Ռուսաստանում, հանդես է գալիս նաև Հայաստանի ֆուտբոլի ազգային հավաքականում։

Ակումբային կարիերա
------------------

Ռուսաստանի Պրոֆեսիոնալ ֆուտբոլային լիգայում իր նորամուտը նշել է Մոսկվայի «Տորպեդո» ֆուտբոլային ակումբի կազմում 2017 թվականի հուլիսի 27-ին՝ Լիպեցկի «Մետալուրգի» դեմ խաղում։ Նա իր դեբյուտը Ռուսաստանի ֆուտբոլի ազգային լիգայում նշել է «Տորպեդոյի» կազմում 2019 թվականի հուլիսի 7-ին՝ «Ֆակել Վորոնեժ» ՖԱ-ի դեմ խաղում։

2023 թվականի հունիսի 16-ին Գալոյանը չորս տարվա պայմանագիր է կնքել Ռուսաստանի Պրեմիեր լիգայի «Բալթիկա Կալինինգրադ» ակումբի հետ։

Միջազգային կարիերա
------------------

Գալոյանը ծնվել է Ռուսաստանում և ունի հայկական արմատներ։ Հայաստանի ազգային հավաքականի կազմում իր նորամուտը նշել է 2022 թվականի նոյեմբերի 19-ին Ալբանիայի դեմ ընկերական խաղում՝ որտեղ Հայաստանը պարտվել է 2:0 հաշվով։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Game Report by PFL»։ Russian Professional Football League։ 2017 թ․ հուլիսի 27
3. ↑  «ДОБРО ПОЖАЛОВАТЬ, АРТУР!» (ռուսերեն)։ FC Baltika Kaliningrad։ 2023 թ․ հունիսի 17
4. ↑  «Արթուր Գալոյան. Շատ ուրախ եմ, որ հրավեր եմ ստացել հավաքականից»։ *sport.mediamax.am*
5. ↑  «Summary and highlights of Albania 2-0 Armenia in Friendly Match | 11/22/2022»։ *VAVEL*։ 2022 թ․ նոյեմբերի 22

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · Sportbox.ru · Transfermarkt (խաղացող) · worldfootball.net (խաղացող) · ՌՊԼ (խաղացող) |

 |
**Արա Սերյոժայի Ավագյան** (մարտական անունը՝ **Գիժ**, հունվարի 1, 1960 - մարտի 2, 2010), հայ ազատամարտիկ, Արցախյան առաջին պատերազմի մասնակից, 5-րդ բրիգադի Երևանի գումարտակի հրամանատար։

Կենսագրություն
--------------

Ծնվել է Երևանում, ստացել միջնակարգ մասնագիտական կրթություն։

1989 թվականից մասնակցել է Շահումյանի շրջանի ինքնապաշտպանությանը։ Գլխի հատվածում ստացել է ծանր վիրավորում, ենթարկվել պլաստիկ վիրահատման։

Ապաքինվելուց հետո եղել է Վարդենիսի, Նոյեմբերի, ապա կրկին Շահումյանի պաշտպտպանական դիրքերում։ Միացել է պարտիզանական ջոկատներին և մասնակցել Գյուլիստանի գրավմանը։ Ավելի ուշ մասնակցություն է ունեցել Շուշիի, Ասկերանի, Աղբուլաղի, Քոլատակի, Մարտակերտի, Կիչանի, Սրխավենդի, Խազանչիի, Բաշ-Գյունափայի, Հադրութի, Մարտակերտի շրջանների գյուղերի մարտերին և ազատագրմանը։

Ինքնասպան է եղել 2010 թվականին՝ ձեռքի նռնակով պայթեցնելով իրեն։

Աճյունն ամփոփված է «Եռաբլուր» զինվորական պանթեոնում։

Ծանոթագրություններ
------------------

1. 1 2 3  «The memorial of Avagyan Ara (Արա Ավագյան Սերյոժայի) buried at Yerevan's Yerablur cemetery»։ *«Hush.am»*
2. 1 2 3 4 5  «ՈՃՐԱԳՈՐԾ ԳԵՆԵռԱԼԸ ( Տեսանյութ )»։ *«Գեհենի Առաքել»*։ մայիսի 25, 2018։ Վերցված է հունիսի 19, 2018

Արտաքին հղումներ
----------------

* «Խաչն ափի մեջ». մաս 1-ին
Անվան այլ կիրառումների համար տե՛ս՝ Արթուր Մանուկյան

**Արթուր Իշխանի Մանուկյան**, (հուլիսի 30, 1970(1970-07-30), Երևան, Հայկական ԽՍՀ, ԽՍՀՄ), դերասան, երգիչ, քաղաքական գործիչ, Հայաստանի Ազգային ժողովի նախկին պատգամավոր, «Իմ քայլը» խմբակցության անդամ։ 2022 թվականից` ՀՀ հեռուստատեսության և ռադիոյի հանձնաժողովի անդամ։

Կենսագրություն
--------------

Արթուր Մանուկյանը ծնվել է 1970 թվականի hուլիսի 30-ին Երևանում։

1989 թվականին ավարտել է Երևանի Ռոմանոս Մելիքյանի անվան երաժշտական քոլեջի ջութակի բաժինը, իսկ 1998 թվականին՝ Երևանի թատրոնի և կինոյի պետական ինստիտուտի ռեժիսուրայի բաժինը։

1997-2000 թվականներին աշխատել է «Ա1+» հեռուստաընկերությունում՝ որպես ռեժիսոր, իսկ 2001-2003 թվականներին՝ «Հայրենիք» հեռուստաընկերության ռեժիսոր։ 1990-1994 թվականներին, ապա՝ 2010-2019 թվականներին եղել է «Գոյ» ազգային փորձարարական թատրոնի ռեժիսոր, դերասան։ Եղել է Երևանի Հ. Ղափլանյանի անվան դրամատիկական թատրոնի և Երևանի Կամերային թատրոնի հրավիրյալ դերասան։ 1997-2019 թվականներին եղել է Հովեր պետական կամերային երգչախմբի երգիչ։

2015 թվականից հանդիսանում է Քաղաքացիական պայմանագիր կուսակցության անդամ։

2018-2019 թվականներին եղել է Երևանի ավագանու անդամ։

2019 թվականի սեպտեմբերի 13-ին ընտրվել է Ազգային Ժողովի պատգամավոր՝ «Իմ Քայլը» կուսակցությունների դաշինքի համապետական ընտրական ցուցակով։

2022 թվականից` ՀՀ հեռուստատեսության և ռադիոյի հանձնաժողովի անդամ։

Պարգևներ և Մրցանակներ
---------------------

* «Գարեգին Նժդեհ» մեդալ-2016 թվական։

Անձնական կյանք
--------------

Արթուր Մանուկյանը ամուսնացած է, և ունի մեկ զավակ

Ծանոթագրություններ
------------------

1. ↑  «Հայտարարագրերի ռեեստր - ՀՀ Կոռուպցիայի կանխարգելման հանձնաժողով»։ *cpcarmenia.am*։ Վերցված է 2021-08-03
2. ↑  «National Assembly of Armenia | Official Web Site | parliament.am»։ *www.parliament.am*։ Վերցված է 2021-08-03
3. ↑  «Արթուր Մանուկյանը պատգամավորի մանդատ ստացավ»։ *armlur.am*։ 2021-8-3
4. ↑  «ԱԺ պատգամավորի մանդատ՝ Արթուր Մանուկյանին»։ *www.panorama.am* (անգլերեն)։ Վերցված է 2021-08-03

Արտաքին հղումներ
----------------

* Մանուկյան Արթուր Իշխանի
* Բալկոնում Արթուր Մանուկյանն է
* ԽՈՐՀՐԴԱՐԱՆ Էդգար Առաքելյանին ԱԺ-ում կփոխարինի Արթուր Մանուկյանը
* Ըստ ցուցակի՝ պատգամավոր Էդգար Առաքելյանին պետք է փոխարինի Արթուր Մանուկյանը
* Լավ երեկո. Մաշ, Ագնես, Արթուր Մանուկյան
**Դեյվիդ Դանինգ** (անգլ.՝ David Dunning, 20-րդ դար, ԱՄՆ), ամերիկացի սոցիալական հոգեբան, Միչիգանի համալսարանի հոգեբանության պրոֆեսոր։ Հայտնի է Դանինգ-Կրյուգերի էֆեկտի ուսումնասիրությամբ։

Կենսագրություն
--------------

1982 թվականին Դանինգը Միչիգանի համալսարանում ստացել է բակալավրի աստիճան, իսկ 1986 թվականին՝ հոգեբանության փիլիսոփայության դոկտորի աստիճան՝ Սթենֆորդի համալսարանում, որտեղ հետագայում ուսուցանել է։

Գիտական գործունեություն
-----------------------

Դանինգը հեղինակ է ավելի քան 80 գրախոսուն հոդվածների, գրքերի գլուխների և մեկնաբանությունների։ Առավել հայտնի է որպես 1999 թվականին Ջասթին Կրյուգերի հետ իրականացրած ուսումնասիրության համահեղինակ։ Հետազոտությունը ցույց է տվել, որ այն սուբյեկտները, որոնք ավելի վատ են կատարել որոշակի թեմաների ուսումնասիրություններ, ինչպիսիք են հումորի, քերականության և տրամաբանության գնահատումը, մեծապես գերագնահատել են, թե որքան լավ են կատարել այդ առաջադրանքները։ Հետազոտությունը նաև ցույց է տվել, որ այն սուբյեկտները, որոնք ցույց են տվել միջինից մի փոքր ավելի բարձր մակարդակ, երբ որոշում էին, թե որքան զվարճալի է ներկայացված կատակը, առավել ճշգրիտ էին, երբ գնահատում էին, թե որքան լավ են կատարել առաջադրված խնդիրները։ Ընդհակառակը, նրանք, ովքեր մյուսներից լավ էին կատարում առաջադրանքները, հակված էին մտածելու, որ կատարում են դրանք միջինից ընդամենը փոքր-ինչ բարձր։

Այս հետազոտությունը սկիզբ է դրել, այսպես կոչված, Դանինգ-Կրյուգերի էֆեկտին, ըստ որի՝ մարդիկ, որոնք վատ են կատարում որոշակի խնդիրներ, սխալմամբ կարծում են, որ դրանք իրենց հաջողվում են։

2012 թվականին Դանինգը «Ars Technica»֊ին տված հարցազրույցում ասել է, որ «կարծում էր, թե ուսումնասիրությունը երբեք չի հրապարակվի», և «զարմանում է, թե որքան ժամանակ և որքանով է այս գաղափարը «վարակիչ» դարձել շատ ոլորտներում»։

Մրցանակներ և պարգևներ
---------------------

* Իգնոբելյան մրցանակ հոգեբանության բնագավառում (2000)

Ծանոթագրություն
---------------

1. 1 2  Record #58475988 // Միջազգային նույնականացման վիրտուալ նիշք(բազմ․) — [Dublin, Ohio]: OCLC, 2003.
2. 1 2  «David Dunning»։ *University of Michigan*։ Վերցված է 2016-06-06
3. ↑  Dunning David Alan (1986)։ *Situational construal and sources of social judgment* (Ph.D. thesis) (English)։ Stanford University
4. ↑  Abrahams, Marc (2005-12)։ «Those Who Can't, Don't Know It»։ *Harvard Business Review*։ Վերցված է 2016-05-25
5. ↑  *Kruger, J; Dunning, D.* Unskilled and unaware of it: how difficulties in recognizing one's own incompetence lead to inflated self-assessments.(անգլ.) // *Журнал психологии личности и социальной психологии* : journal. — 1999. — Т. 77. — № 6. — С. 1121—1134. — doi:10.1037/0022-3514.77.6.1121 — PMID 10626367.
6. 1 2  Lee, Chris (2012-05-25)։ «Revisiting why incompetents think they're awesome»։ *Ars Technica*։ Վերցված է 2016-05-25
7. ↑  Stafford, Tom (2013-11-25)։ «The more inept you are the smarter you think you are»։ *BBC Future*։ Վերցված է 2016-05-25
**Գագիկ Սերգեյի Օհանյան** (հունվարի 1, 1969(1969-01-01), Հաթերք, Մարտակերտի շրջան, ԼՂԻՄ, Ադրբեջանական ԽՍՀ, ԽՍՀՄ), արցախցի քաղաքական գործիչ, Արցախի Հանրապետության 5-րդ գումարման Ազգային ժողովի պատգամավոր։

Կենսագրություն
--------------

Գագիկ Օհանյանը ծնվել է 1969 թվականի հունվարի 1-ին Մարտակերտի շրջանի Հաթերք գյուղում։ 1986 թվականին ավարտել է Մարտակերտի միջնակարգ դպրոցը։

1988-1989 թվականներին ծառայել է ԽՍՀՄ Զինված ուժերում։

1994 թվականին ավարտել է Երևանի պետական բժշկական համալսարանը։ 1992-1994 թվականներին ուսմանը զուգահեռ աշխատել է Մարտակերտի շրջանային հիվանդանոցում։

1994-1997 թվականներին ծառայել է Արցախի Հանրապետության Պաշտպանության բանակում, եղել է 5-րդ պաշտպանական շրջանի բուժծառայության պետ։ 1998-2000 թվականներին եղել է Մարտակերտի շրջհիվանդանոցի վիրաբույժ և վիրաբուժական բաժանմունքի վարիչ։

2000-2003 թվականներին ավարտել է Հայաստանի առողջապահության ազգային ինստիտուտի «Նեղ վիրաբուժական մասնագիտությունների» ամբիոնի կլինիկական օրդինատուրան և ստանացել բժիշկ-ընդհանուր վիրաբույժի որակավորում։

2004-2006 թվականներին սովորել է Հայաստանի Հանրապետության Առողջապահության ազգային ինստիտուտի էնդոսկոպիկ վիրաբուժության ամբիոնի ասպիրանտուրայում և ստացել բժշկական գիտությունների թեկնածուի գիտական աստիճան։

2007 թվականից ղեկավարում է «Մարտակերտի Ռ. Բազիյանի անվան շրջանային բուժմիավորում» ՓԲԸ-ն։

2010 թվականի մայիսի 23-ի խորհրդարանական ընտրություններում մեծամասնական ընտրակարգով, թիվ 14 ընտրատարածքից ընտրվել է Արցախի Հանրապետության հինգերորդ գումարման Ազգային ժողովի պատգամավոր։ Եղել է «Արցախատուն» պատգամավորական խմբի, ինչպես նաև սոցիալական ոլորտի հարցերի (2012 թվականից՝ սոցիալական և առողջապահության հարցերի) մշտական հանձնաժողովի անդամ։

Անկուսակցական է։

Ամուսնացած է, ունի մեկ զավակ։

Ծանոթագրություններ
------------------

1. ↑  «Օհանյան Գագիկ Սերգեյի»։ *www.nankr.am*։ Վերցված է 2023-08-23
2. ↑  «23 մայիսի 2010թ. | ԼՂՀ Կենտրոնական ընտրական հանձնաժողով» (ռուսերեն)։ Վերցված է 2023-08-23

Արտաքին հղումներ
----------------

* ՊԱՏԳԱՄԱՎՈՐՆԵՐ
|  |
| --- |
| **Գազարի ճանճ** |
|  |

**Գազարի ճանճ** (լատին․՝ Psila rosae), պսիլիդճանճերի ընտանիքի միջատ, գազարի, ստեպղինի, մաղադանոսի և նեխուրազգիների ընտանիքի այլ բույսերի վնասատու։

Նկարագրոություն
---------------

Ճանճը, որի երկարությունը՝ 4-5 մմ է, փայլուն սև է՝ կանաչավուն երանգով։ Ձմեռում են հարսնյակները կեղծ կոկոններում (հողում), երբեմն՝ թրթուրները՝ բանջարեղենի պահեստներում։ Առանց ոտքերի թրթուրների երկարությունը հասնում է 10 միլիմետրի։ Առաջին սերնդի ճանճերի թռիչքը՝ մայիսին, խնձորենու և արոսենու ծաղկման սկզբին, երկրորդինը՝ օգոստոսին։ Ձվադրում է (մինչև 120 ձու) բույսերի տակ։ Թրթուրները թափանցում են արմատապտղի մեջ և կրծելով անցքեր են բացում։ Մատղաշ բույսերը հաճախ չորանում են, արմատապտուղները տձևանում են և փտում։

Տարածվածություն
---------------

Տարածված է Եվրոպայում և Հյուսիսային Ամերիկայում, նախկին ԽՍՀՄ-ի եվրոպական մասում, նաև՝ Հայաստանում։

Պայքարի միջոցառումներ
---------------------

Ճանճերն իրենց ձվերը դնում են զարգացող գազարի շուրջ․ թրթուրները դուրս գալուն պես փորում են արմատը։ Քանի որ էգ գազարի ճանճերը շատ ցածր են թռչում, կանխարգելման լավագույն մեթոդը բերքի շուրջ առնվազն 2 ոտնաչափ (60 սմ) բարձրությամբ պատնեշ կառուցելն է։ Բերքը ծածկելու համար որպես այլընտրանք կարող է օգտագործվել այգեգործական բուրդը։ Քանի որ գազարի ճանճին գրավում է հենց գազարի հոտը, հարձակումները զսպելու համար հարկավոր է դրա կողքին տնկել հոտավետ ուղեկցող մշակաբույսեր, ինչպիսիք են՝ սոխը և սխտորը։ Պայքարի միջոցառումներից են նաև աշնանավարը, գազարի վաղցանքը, ժամանակին նոսրացումը և ցանքերի տարածությունների մեկուսացումը, միջատասպաններով սրսկումը։

Ծանոթագրություններ
------------------

1. 1 2  Christopher Brickell (2002)։ *The Royal Horticultural Society Encyclopedia of Gardening*։ Dorling Kindersley։ ISBN 0-7513-0862-5
2. ↑  Collin J.E. (1944)։ «The British species of Psilidae (Diptera)»։ *Entomologist's Monthly Magazine* (London) **80**: 214–224
3. ↑  Andrews Nick։ «Carrot Rust Fly Biology & Management»։ *smallfarms.oregonstate.edu/*։ Oregon State University։ Վերցված է 2016 թ․ փետրվարի 2

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ նորվեգական · Մեծ սովետական (1 հրտ.) |
|  |
| Տաքսոնոմիա | GBIF · iNaturalist · NCBI · IRMNG |
|  |
| Չափորոշչային վերահսկողություն | Microsoft: 2777359247 |

 |
**Դեչեն Փեմ** (անգլ.՝ Dechen Pem), բութանցի երգչուհի և դերասանուհի։

Կենսագրություն
--------------

Դեչեն Փեմը երգչուհու կարիերան սկսել է 1994 թվականին, նույն թվականին «Նորլինգ Դրայանգ» ձայնագրման ստուդիայում թողարկվել է իր դեբյուտային ալբոմը։

1993 թվականին Դեչեն Փեմը ընդունվել է Պարոյի մանկավարժական ինստիտուտ, որի ավարտից հետո սկսել է աշխատել որպես դասախոս': Սակայն 2005 թվականին նա վերադարձել է երաժշտության և կինոյի ասպարեզ։

### Անձնական կյանք

Դեչեն Փեմն ամուսնացած է, ունի երկու երեխա։

Երաժշտագրություն
----------------

**Final Cry** (*ֆիլմ*)

* Phu Ru Ru Ru
* Zamling Miee Bumo

**Perfect Girl** (*ֆիլմ*)

* Tendre
* Gawai Semten

**Norbu My Beloved Yak** (*ֆիլմ*)

* Gang Thowai
* Olo Lo Lai
* Gungsa Yala

**Golden Cup** (*ֆիլմ*)

* Gangchen
* Gesar Shichham

**Arunachal Pradesh to Thimphu** (*ֆիլմ*)

* So Ya So Ya
* Ha Hu..
* Tawang Bazer

Ֆիլմագրություն
--------------

* Sergyel
* Sem Gai Demtse
* Sem Hingi Sangtam

Մրցանակներ
----------

Դեչեն Փեմը ֆիլմերում լավագույն հնչյունավորման համար արժանացել է ութ մրցանակի։
Նա նաև «*Sem Gi Damtse*»-ի համար լավագույն կանացի կատարող է։

Ծանոթագրություններ
------------------

1. ↑  «Druk Trowa»։ Արխիվացված է օրիգինալից 2012-05-03-ին։ Վերցված է 21 November 2011
2. 1 2  Tandim Pem. (2010)։ «Dechen Pem» (անգլերեն)։ Bhutan Observer։ Վերցված է 2014-05-06
3. ↑  «Bhutan Observer»։ Արխիվացված է օրիգինալից 2012-06-14-ին։ Վերցված է 23 November 2011
4. ↑  «Bhutan Observer»։ Արխիվացված է օրիգինալից 2012-06-14-ին։ Վերցված է 21 November 2011

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |

 |